CELEX: 62007CA0424
Language: sl
Date: 2009-12-03 00:00:00
Title: Zadeva C-424/07: Sodba Sodišča (četrti senat) z dne 3. decembra 2009 – Evropska komisija proti Zvezni republiki Nemčiji (Neizpolnitev obveznosti države — Elektronske komunikacije — Direktiva 2002/19/ES — Direktiva 2002/21/ES — Direktiva 2002/22/ES — Omrežja in storitve — Nacionalna ureditev — Novi trgi)

1.5.2010   
            
            
               SL
            
            
               Uradni list Evropske unije
            
            
               C 113/3
            
         Sodba Sodišča (četrti senat) z dne 3. decembra 2009 – Evropska komisija proti Zvezni republiki Nemčiji
   (Zadeva C-424/07) (1)
   
   (Neizpolnitev obveznosti države - Elektronske komunikacije - Direktiva 2002/19/ES - Direktiva 2002/21/ES - Direktiva 2002/22/ES - Omrežja in storitve - Nacionalna ureditev - Novi trgi)
   2010/C 113/03
   Jezik postopka: nemščina
   
      Stranki
   
   
      Tožeča stranka: Evropska komisija (zastopnika: G. Braun in A. Nijenhuis, zastopnika)
   
      Tožena stranka: Zvezna republika Nemčija (zastopniki: M. Lumma, zastopnik, C. Koenig, profesor, S. Loetz, odvetnik)
   
      Predmet
   
   Neizpolnitev obveznosti države – Kršitev člena 8(4) Direktive 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (Direktiva o dostopu)(UL L 108, str. 7), členov 6, 7, 8(1), 15(3) in 16 Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (UL L 108, str. 33) ter člena 17(2) Direktive 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah) (UL L 108, str. 51) – Opredelitev, analiza in ureditev novih trgov – Nacionalna ureditev, ki na splošno opredeljuje „nove trge“ in ki določa omejevalne pogoje, kar zadeva njihovo ureditev s strani nacionalnega regulativnega organa in uporabo postopka posvetovanja, ki ga določa pravo Skupnosti, ki ureja ukrepe, namenjene opredelitvi in analizi teh trgov.
   
      Izrek
   
   
               1.
            
            
               Zvezna republika Nemčija s tem, da je sprejela člen 9a zakona o telekomunikacijah (Telekommunikationsgesetz) z dne 22. junija 2004, ni izpolnila obveznosti iz člena 8(4) Direktive 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (Direktiva o dostopu), iz členov od 6 do 8(1) in (2), 15(3) in 16 Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva) ter člena 17(2) Direktive 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah).
            
         
               2.
            
            
               Zvezni republiki Nemčiji se naloži plačilo stroškov.
            
         
      (1)  UL C 283, 24.11.2007.